જ્યારે ર૯ અંતિમ ટીપી સ્કીમ અથવા તો પ્રારંભિક મંજૂરીવાળી ટીપી સ્કીમ હેઠળ કુલ ર૮૧ કિ.મી. લાંબા ટીપી રસ્તા છે. જેમાં ર૬૦ કિ.મી. લાંબા રસ્તાને તંત્રે દબાણ મુકત કર્યા છે, પરંતુ હજુ ર૧ કિ.મી લાંબા રસ્તા એક અથવા બીજા પ્રકારના દબાણથી ગ્રસ્ત છે. જાણકાર સૂત્રો વધુમાં કહે છે આ ઝોનની ૩૯ ડ્રાફટ ટીપી સ્કીમ પૈકી ર૪ મીટર અથવા તેથી વધુ પહોળાઇ ધરાવતા કુલ ૧૧૯ કિ.મી. લાંબા રસ્તા પૈકી ૭૦ કિ.મી. લાંબા રસ્તા ખુલ્લા અને ૪૯ કિ.મી. લાંબા રસ્તા ખોલવાના બાકી છે. જ્યારે ૧૮થી ર૪ કિ.મી. પહોળાઇના કુલ ૧૧૯ કિ.મી. રસ્તા પૈકી અડધો અડધથી વધુ એટલે કે ૬૬ કિ.મી. લાંબા રસ્તા ખોલાયા નથી. ખાસ તો ૧રથી ૧૮ મીટર પહોળાઇના રસ્તામાં સૌથી ગંભીર સ્થિતિ છે. આવા રસ્તા કુલ ૧૭૮ કિ.મી.હોઇ તે પૈકી ૧૩૪ કિ.મી. લાંબા રસ્તાને ખોલવાના બાકી છે. આ જ પ્રમાણે ૯થી ૧ર મીટર પહોળાઇના કુલ ૩૪ કિ.મી. રસ્તા પૈકી રર કિ.મી. રસ્તા દબાણગ્રસ્ત છે અને ૯ મીટરથી નાના કુલ ૮.૧૧ કિ.મી. રસ્તા પૈકી ફકત ૪૮૦ કિ.મી. રસ્તો જ ખોલી શકાયો છે.